stanford-oval/wikipedia huggingface dataset:
Cardiff
Tunnettuja cardifflaisia

Gareth Bale, jalkapalloilija
Shirley Bassey, laulaja
Craig Bellamy, jalkapalloilija
Charlotte Church, näyttelijä ja laulaja
Roald Dahl, kirjailija
Ken Follett, kirjailija
Ryan Giggs, jalkapalloilija
Ivor Novello, näyttelijä ja näytelmäkirjailija
Cardiffin linna
Cardiffin keskusrautatieasema vuonna 2014.
Cardiff City Stadium (Cardiff City FC:n ja Walesin jalkapallomaajoukkueen kotikenttä) vuonna 2021.
Kirjailija Roald Dahlin mukaan nimetty Roald Dahl Plass yöaikaan vuonna 2021.
Crunk

| Crunk |
| --- | --- |
Alkuperä:  Southern hip hop • Miami bass • gangsta rap • Memphis rap • new jack swing
Alkuperämaa:   Yhdysvallat
Kehittymisen ajankohta:  1990-luvun alku
Tyypillisiä soittimia:  Sekvensseri • rumpukone • sampleri • syntetisaattori • kosketinsoitin
Kehittyneitä tyylilajeja / suuntauksia:  Trap
Crunk on hip hopin tyylisuunta, joka syntyi 1990-luvulla Memphisissä, Tennesseessä, mutta tuli tunnetuksi vasta 2000-luvun alussa, jolloin siitä tuli suosittu Atlantassa, Georgiassa. Se on Yhdysvaltain itärannikon hip hopista poiketen suuntautunut enemmän klubeilla soitettavaksi musiikiksi. Crunkiin kuuluu laulaminen käheällä äänellä ja sen kertosäkeet ovat usein yksinkertaisia lauseita, jotka toistetaan peräkkäin useaan kertaan. Sanat on sovitettu rytmikkääseen taustaan, joka on tuotettu rumpukoneella ja syntetisaattorilla.
Tyylilajin nimen etymologialla on useita alkuperiä. Vanhin alkuperä pohjautuu afroamerikkalaisen slangin lauseeseen "to crank up", joka puolestaan tarkoittaa lisätä jotakin, esimerkiksi radion tai television ääntä, tässä kontekstissa se kuitenkin tarkoitti hehkutettua ja energistä tapahtumaa, joka oli "crunk up", josta syntyi nimi crunk. Myöhemmin kenties tunnetuin crunk -artisti Lil Jon popularisoi termin albumillaan Crunk Juice, jonka julkaisuaikoihin hän kehitti samannimisen voimakkaan cocktailin. Albumilla Lil Jon käytti nimitystä "crazy drunk", joka lyhentyi crunkiksi.
Tyylisuunnalle ei ole toistaiseksi syntynyt Suomessa omaa skeneä tai kyseistä musiikkityyliä päägenrenään esittäviä artisteja.  Crunk-tyylistä materiaalia ovat kuitenkin muutamien yksittäisten kappaleiden muodossa julkaisseet mm. Petri Nygård, Aste,  Trilogia,Brädi, Julma-Henri ja Tippa.
Tunnettuja crunk-artisteja

Aabram Kylmä
Bohagon
Bone Crusher
BrokeNCYDE
Crime Mob
Ceru Kylmä
Crunchy Black
Da Jäde(Aabram Kylmä)
ApolloTech
D4L
Dem Franchize Boyz
8Ball & MJG
Filthy Rich
Juicy J
Lil Jon & The East Side Boyz
Lil Scrappy
Pastor Troy
Petey Pablo
Pitbull
Prophet Entertainment
Three 6 Mafia
Trillville
Ying Yang Twins
YoungBloodZ
Young Buck
Christophe Kern

| Christophe Kern |
| --- | --- |
 Christophe Kern Tour de Romandien prologissa 2007
Henkilötiedot
Syntynyt: 18. tammikuuta 1981 (ikä 43)
Kansalaisuus:   Ranska
Pyöräilijä
Pituus:  185 cm
Paino:  72 kg
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
2003–2004 2005–2006 2007–2008 2009–2010 2011–2014:  Brioches La Boulangère Bouygues Télécom Crédit Agricole Cofidis Team Europcar
 Tiedot päivitetty: 7. maaliskuuta 2015 
Aiheesta muualla
www.christophe-kern.fr
Christophe Kern (s. 18. tammikuuta 1981 Wissembourg, Ranska) on ranskalainen maantiepyöräilijä, joka kilpaili ammattilaisena 2003–2014. Hän aloitti ammattilaisuransa Brioches La Boulangère -joukkueessa vuonna 2003, ja jatkoi nimensä Bouygues Télécomiksi vaihtaneessa tallissa vuoteen 2006. Edustettuaan kaksi kautta sekä Crédit Agricolea että Cofidista hän palasi 2011 alkuperäiseen talliinsa, uudelta nimeltään Team Europcar, ja edusti sitä uransa loppuun.
Kern saavutti pronssia MM-kilpailujen junioreiden maantieajossa Veronassa 1999. Hän hävisi kilpailun voittaneelle Damiano Cunegolle 37 sekuntia. Vuonna 2002 hän voitti Liège–Bastogne–Liège-kilpailun alle 23-vuotiaiden sarjan ja GP Rudy Dhaenens -ajon. Vuonna 2004 hän voitti Tour de l'Avenir -kilpailun kuudennen etapin.
Kern sijoittui Italian ympäriajossa 2007 kolmanneksi kuudennella etapilla. Espanjan ympäriajossa 2008 hän oli mäkikirikilpailussa toinen. Ranskan ympäriajossa 2009 hän sijoittui Andorraan päättyneellä seitsemännellä etapilla Brice Feillun jälkeen toiseksi. Vuoden 2011 Critérium du Dauphiné -kilpailussa hän voitti viidennen etapin ja oli kokonaiskilpailussa kuudes. Hän voitti samana vuonna Ranskan aika-ajomestaruuden.
Curtis Davies

Curtis Davies
Curtis Davies (s. 15. maaliskuuta 1985 Lontoossa, Englannissa) on englantilainen jalkapalloilija, joka pelaa keskuspuolustajana Hull Cityssä.
Davies aloitti ammattilaisuransa Lutonissa vuonna 2003. Elokuussa 2005 hän siirtyi Valioliigan West Bromwichiin kolmen miljoonan punnan siirtosummalla. Tammikuusta 2011 kevääseen 2014 hän pelasi Birmingham Cityn joukkueessa. Davies debytoi Englannin alle 21-vuotiaiden maajoukkueessa 28. helmikuuta 2006 ottelussa Norjaa vastaan.
Aiheesta muualla

Player profile (avfc.co.uk) (englanniksi)
Curtains (Tindersticksin albumi)

| Curtains Tindersticks |
| --- | --- | --- |

Studioalbumin tiedot
 Äänitetty : 8. heinäkuuta - 6. lokakuuta 1996
 Julkaistu: 24. kesäkuuta 1997
 Formaatti: CD/LP
 Tuottaja(t): Tindersticks
 Tyylilaji: pop ja rock
 Kesto: 60.07
 Levy-yhtiö: This Way Up
Tindersticks muut julkaisut
| Nénette et Boni 1996 | Curtains 1997 | Simple Pleasure 1999 |
Curtains on  englantilaisen Tindersticks-yhtyeen kolmas studioalbumi.
Kappalelista

"Another Night In"  – 5:11
"Rented Rooms"  – 5:12
"Don't Look Down"  – 4:18
"Dick's Slow Song"  – 4:09
"Fast One"  – 1:52
"Ballad of Tindersticks"  – 7:37
"Dancing"  – 2:56
"Let's Pretend"  – 3:21
"Desperate Man"  – 3:21
"Buried Bones"  – 4:03
"Bearsuit"  – 2:11
"(Tonight) Are You Trying to Fall in Love Again"  – 3:07
"I Was Your Man"  – 3:39
"Bathtime"  – 4:03
"Walking"  – 5:25
Defloraatio

Defloraatio (suom. kukkien poistaminen, engl. deflowering) viittaa jonkin asian, esineen tai ihmisen arvokkaiden ja kauniiden piirteiden (väkivaltaiseen) turmelemiseen. Se tarkoittaa myös naisen neitsyyden menetyttämistä puhkaisemalla emättimen immenkalvon. Termi tulee latinan kielen sanasta flora, mikä tarkoittaa sanaa kukka.
Dakota Blackhorse-von Jess

| Dakota Blackhorse-von Jess |
| --- | --- |
 Dakota Blackhorse-von Jess vuonna 2012 Quebecissä
Henkilötiedot
Syntynyt: 19. maaliskuuta 1986 (ikä 38)
Uran tiedot
Seura:   Bend Endurance Academy
Laji:  maastohiihto 
Maailmancup
Kaudet:  2009-2016
Voitot:  0
Palkintokorokkeella:  0
 Tietolaatikko päivitetty 21. joulukuuta 2018 
Dakota Blackhorse-von Jess (s. 19. maaliskuuta 1986) on yhdysvaltalainen uransa lopettanut maastohiihtäjä. Hän edusti Bend Endurance Academyä ja oli erikoistunut sprinttihiihtoon.
Blackhorse-von Jess debytoi maastohiihdon maailmancupissa tammikuussa 2009 Vancouverin perinteisen hiihtotavan sprintissä sijoittuen sijalle 34. Tuo sijoitus on myös hänen uransa paras sijoitus maailmancupin osakilpailussa.
Blackhorse-von Jess osallistui vuoden 2015 MM-kilpailuiden perinteisen sprinttiin Falunissa. Hän selviytyi karsinnasta 30 parhaan joukkoon, mutta jäi oman puolivälieränsä viimeiseksi ja oli lopputuloksissa 27.
Blackhorse-von Jess esiintyi kymmenvuotiaana pienessä roolissa Rustin Thompsonin ohjaamassa elokuvassa Spree. Hänen isänsä on saksalainen ja hänen äidillään on intiaanitaustaa. Blackhorse-von Jess on työskennellyt myös mallin tehtävässä.
Blackhorse-von Jess lopetti uransa maastohiihtäjänä alkuvuodesta 2018.
Carson

Carson voi tarkoittaa seuraavia asioita ja henkilöitä:
Paikannimet

Carson, Kalifornia
Carson, Iowa
Carson, Pohjois-Dakota
Carson, Washington
Carson, Wisconsin
Carson City, Nevada
Henkilönnimet

Carson sukunimenä:
Anne Carson (s. 1950), kanadalainen runoilija, esseisti, kääntäjä, klassisti ja professori
Ben Carson (s. 1951), yhdysvaltalainen aivokirurgi ja tietokirjailija
Billy Carson (s. 1955), yhdysvaltalainen Suomessa asunut näyttelijä ja muusikko
Brett Carson (s. 1985), kanadalainen jääkiekkoilija
Clarice Carson (1929–2015), kanadalainen oopperalaulaja
D. A. Carson (s. 1946), kanadalainen Uuden testamentin tutkija ja teologi
Edward Carson (1854–1935), irlantilainen poliitikko
Ernest Hope-Carson, Britannian maavoimien everstiluutnantti
Gladys Carson (1903–1987), brittiläinen uimari ja olympiamitalisti
Hunter Carson (s. 1975), yhdysvaltalainen näyttelijä
Jack Carson (1910–1963), kanadalais-yhdysvaltalainen näyttelijä
Jeannie Carson (s. 1928), brittiläinen näyttelijä
Johnny Carson (1925–2005), yhdysvaltalainen näyttelijä ja koomikko
Julia Carson (1938–2007), yhdysvaltalainen poliitikko
Ken Carson, Kenyatta Lee Frazier Jr. (s. 2000), yhdysvaltalainen hip hop -artisti
Kit Carson (1809–1868), villin lännen henkilö
Lisa Nicole Carson (s. 1969), yhdysvaltalainen näyttelijä
Paul Carson (s. 1949), irlantilainen kirjailija
Rachel Carson (1907–1964), yhdysvaltalainen eläintieteilijä ja biologi
Scott Carson (s. 1985), englantilainen jalkapallomaalivahti
Silas Carson (s. 1965), englantilainen näyttelijä
Sofia Carson (s. 1993), yhdysvaltalainen laulaja ja näyttelijä
Terrence C. Carson (s. 1958), yhdysvaltalainen näyttelijä, laulaja, tanssija ja ääninäyttelijä
Trevor Carson (s. 1988), pohjoisirlantilainen jalkapallomaalivahti
Wayne Carson (1943–2015), yhdysvaltalainen countrymuusikko
Carson etunimenä:
Carson Daly (s. 1973), yhdysvaltalainen televisiopersoona
Carson Lambos (s. 2003), kanadalainen jääkiekkoilija
Carson McCullers (1917–1967), yhdysvaltalainen kirjailija
Carson Palmer (s. 1979), yhdysvaltalainen amerikkalaisen jalkapallon pelaaja
Carson Parks (1936–2005), yhdysvaltalainen lauluntekijä, musiikkikustantaja, muusikko ja laulaja
Carson Soucy (s. 1994), kanadalainen jääkiekkoilija
Carson Wentz (s. 1992), yhdysvaltalainen amerikkalaisen jalkapallon pelaaja
Kuvitteellisia Carson-nimisiä:
Carson Beckett, scifi-sarjassa Stargate Atlantis
Muita merkityksiä

6572 Carson, asteroidi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Carson”, voi hakea sivunnimihaulla, laajalla sivunnimihaulla tai tekstihaulla.
Automobiles Léon Bollée

| Automobiles Léon Bollée |
| --- | --- |

Perustaja:  1896
Lakkautettu:  1933
Kotipaikka:  Le Mans, Ranska
Huomioitavaa:  Automobiles Léon Bollée (1895–1924) Morris Motors Ltd., Usines Léon Bollée (1925–1931) Société Nouvelle Léon Bollée (1931–1933)
Infobox OKVirheellinen NIMI-arvo: 
Léon Bolléen kenties tunnetuin malli, joka antoi nimen kokonaiselle ajoneuvoluokalle: Voiturette.
Léon Bollée Automobiles oli Ranskan Le Mansissa toiminut ajoneuvovalmistaja, jonka perusti vuonna 1895 Léon Bollée. Yhtiön ensimmäinen sarjana valmistettu malli oli kolmipyöräinen "Voiturette".
Historia

Ensimmäinen Léon Bolléen "Voiturette" valmistui vuonna 1886. Kolmipyöräisen ajoneuvon voimanlähteenä toimi yksisylinterinen, kolmehevosvoimainen moottori ja voimansiirto vetävälle takapyörälle oli hihnavälitteinen. Malli myi hyvin ja ranskalainen Hurtu & Diligeon valmisti sitä lisenssillä satoja kappaleita. Bollée itse valmisti ainoastaan mallin prototyypit ja kilpaversiot.
Bolléelle Voiturette oli ainoastaan hetken aikaa elänyt liiketoimi. Vuonna 1899 sen syrjäytti nelipyöräinen "oikea" auto, jonka suunnitelmien oikeudet myytiin vuonna 1901 Darracqille.
Vuonna 1903 Le Mansiin valmistui uusi tehdas, jonka myötä Bollée alkoi valmistaa isompia malleja. Näitä olivat ketjuvetoiset, nelisylinteriset mallit, joista pienemmän iskutilavuus oli 4,6 litraa ja teho 28 hevosvoimaa ja isomman iskutilavuus kuusi litraa ja teho 45 hevosvoimaa. Vuonna 1907 valikoimaan lisättiin iso, 11,9 litran kuusisylinterinen alusta. Myöhemmin paletin alapäähän liitettiin pieniä malleja, kuten 10/14 HP.
Vuoden 1910 sarjaan kuului yhdeksän mallia, joista kaksi yli kymmenlitraisella moottorilla. Vuonna 1911 yhtiö valmisti 600 autoa vuodessa.
Léon Bollée kuoli vuonna 1913, mutta yhtiö jatkoi toimintaa hänen leskensä omistuksessa ja johdossa. Ensimmäisen maailmansodan aikana valmistui joitain autoja, mutta pääasiassa yhtiö tuotti ampumatarvikkeita ja konekivääreitä. Yhtiö palasi takaisin täyteen autojen valmistukseen vuonna 1919, 2,6-litraisen Type H:n myötä. Tämä sai seurakseen 3,9-litraisen kuusisylinterisen mallin vuonna 1922.
Englantilainen Morris Motors oli jo aiemmin yrittänyt saada mallejaan myyntiin Ranskassa, mutta huonolla menestyksellä. Vuonna 1924 yhtiö teki toisen yrityksen, ostamalla lemansilaisen Léon Bollée -autotehtaan ja alkamalla valmistaa siellä omia mallejaan. Nelisylinteriset mallit, joille annettiin nimi Morris-Léon Bollée, olivat hyvin samankaltaisia englantilaisten Morris Cowley- ja Oxford -mallien kanssa.
Bolléesta tehtiin Morris-konsernin tytäryhtiö ja sen johtoon nimettiin Cowleyn tehtaalla palvelleita brittejä. Morris-Léon Bollée -autojen valmistus alkoi vuoden 1925 lopulla.
Ensimmäinen malli, Type MLB, oli varustettu Hotchkissin 12-hevosvoimaisella, 2,5-litraisella moottorilla. Vuonna 1928 mallistoon tuli kolmelitraisella rivikahdeksikolla varustettu malli 18 HP, mutta niitä valmistui vain kuusi kappaletta.
Komponenttien saantivaikeuksista huolimatta autoja valmistui 150 kappaleen viikkovauhtia. Ranskan kuluttajamarkkinat eivät kuitenkaan olleet vielä valmiita täysin hyväksymään ulkomaisen yhtiön valmistamaa autoa, ja myyntimäärät jäivät kauas alkuperäisistä odotuksista. Siksi yhtiö lopetti autojen valmistuksen vuonna 1928.
Morris ei onnistunut saamaan ranskalaisessa tyttäressään aikaan käännettä parempaan. Vuonna 1931 Morris lopetti yhtiön toiminnan ja myi sen osakekannan ranskalaiselle liikemiesryhmälle, joka hoiti varastoon jääneiden autojen myynnin markkinoille.
Léon Bollée 20 CV vuodelta 1904
Léon Bollée G 1 vuodelta 1911
Morris-Léon Bollée
Dawesin suunnitelma

Dawesin suunnitelma oli vuonna 1924 laadittu suunnitelma siitä, miten Saksa kykenisi maksamaan sille ensimmäisen maailmansodan jälkeen määrätyt sotakorvaukset. Se laadittiin vuoden 1923 Ruhrin miehityksen ja Saksan hyperinflaation seurauksena.
Britannian ja Yhdysvaltojen hallitusten aloitteesta sotakorvauskysymystä pohtimaan asetettiin kansainvälinen asiantuntijakomitea, jota johti yhdysvaltalainen pankkiiri Charles G. Dawes. Komitean mietinnön pohjalta laaditun suunnitelman mukaan Saksa maksaisi korvauksia ensimmäisenä vuonna miljardi kultamarkkaa ja sen jälkeen summa nousisi asteittain ja olisi 2,5 miljardia kultamarkkaa vuonna 1928. Maksujen lopulliseen kokonaismäärään ei otettu kantaa. Suunnitelmaan sisältyi myös Reichsbankin uudelleenjärjestely sekä Saksalle myönnettävä 800 miljoonan markan laina. Ympärysvallat ja Saksa hyväksyivät suunnitelman 16. elokuuta 1924. Tämän jälkeen ympärysvallat lopettivat Ruhrin miehityksen.
Dawes sai suunnitelman laatimisesta vuonna 1925 Nobelin rauhanpalkinnon. Vuonna 1929 Dawesin suunnitelma korvattiin Youngin suunnitelmalla.
Christophe Jallet

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 31. lokakuuta 1983 (ikä 40)
Syntymäpaikka: Cognac, Ranska
Pelipaikka: oikea laitapuolustaja
Pituus: 178 cm 
Seura
Seura: Amiens
Seurat
| Vuodet | Seura | O | (M) |
| 2003–2006 | Niort | 65 | (7) |
| 2006–2009 | Lorient | 97 | (3) |
| 2009–2014 | Paris Saint-Germain | 143 | (7) |
| 2014–2017 | Lyon | 68 | (3) |
| 2017–2019 | Nice | 29 | (1) |
| 2019– | Amiens | 8 | (1) |
Maajoukkue
| 2012–2017 | Ranska | 16 | (1) |
 Seurajoukkueuran tilastot kattavat vain kansalliset sarjat, päivitetty 25. joulukuuta 2019.  Maajoukkueuran tilastot päivitetty 25. joulukuuta 2019.
Christophe Jallet (s. 31. lokakuuta 1983) on ranskalainen jalkapalloilija, joka edustaa Ranskan pääsarjassa pelaavaa Amiensia. Hän on aiemmin edustanut Ligue 1:ssä Lorientia, Paris Saint-Germainia, Lyonia ja Nicea. Hän on pelannut Ranskan maajoukkueessa 16 maaottelua ja tehnyt niissä yhden maalin, syyskuussa 2012 MM-karsintaottelussa Valko-Venäjää vastaan. Hän kuului Ranskan miehistöön EM-kilpailuissa 2016 mutta jäi vaihtopelaajaksi.
Aiheesta muualla

Christophe Jallet Transfermarkt-sivustolla (englanniksi)
Ranskan joukkue – Jalkapallon EM-kilpailut 2016
1 Lloris |
2 Jallet |
3 Evra |
4 Rami |
5 Kanté |
6 Cabaye |
7 Griezmann |
8 Payet |
9 Giroud |
10 Gignac |
11 Martial |
12 Schneiderlin |
13 Mangala |
14 Matuidi |
15 Pogba |
16 Mandanda |
17 Digne |
18 Sissoko |
19 Sagna |
20 Coman |
21 Koscielny |
22 Umtiti |
23 Costil |
Valmentaja Deschamps
Christophe Le Mével

| Christophe Le Mével |
| --- | --- |
 Christophe Le Mével Ranskan mestaruuskilpailuissa 2007.
Henkilötiedot
Koko nimi:  Christophe Le Mével
Syntynyt: 11. syyskuuta 1980 (ikä 44)
Kansalaisuus:   Ranska
Pyöräilijä
Pituus:  174 cm
Paino:  61 kg
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
2002–2008 2009–2010 2011–2012 2013–2014:  Crédit Agricole Française des Jeux Garmin-Barracuda Cofidis
Suurimmat voitot
 Italian ympäriajo, etappi 2005 Tour du Haut Var 2010 
 Tiedot päivitetty: 7. maaliskuuta 2015 
Aiheesta muualla
www.christophelemevel.com
Christophe Le Mével (s. 11. syyskuuta 1980 Lannion, Ranska) on ranskalainen maantiepyöräilijä. Hän aloitti ammattilaisuransa vuonna 2002 Crédit Agricole -tallissa, josta siirtyi Française des Jeux -joukkueeseen kaudelle 2009. Kausilla 2011–2012 hän edusti Garmin-joukkuetta ja viimeisinä ammattilaisvuosinaan 2013–2014 Cofidisia.
Le Mével voitti Tour de l'Avenir -ajon mäkikirikilpailun vuonna 2003 ja sijoittui kolmanneksi Tour de l'Avenirin kokonaiskilpailussa 2004. Italian ympäriajossa 2005 hän voitti Varazzeen päättyneen 16. etapin karattuaan kuuden ajajan kärkiryhmästä kaksi kilometriä ennen maalia. Hän sijoittui samana vuonna toiseksi Pariisi–Corrèze-ajossa voittaen lisäksi nuorten kilpailun. Ranskan ympäriajossa 2009 hän oli kymmenes. Vuonna 2010 Le Mével voitti kaksietappisen Tour du Haut Var -kilpailun toisen etapin varmisten samalla kokonaiskilpailun voiton. Saman vuoden Espanjan ympäriajossa hän oli kolmastoista ja Italian ympäriajossa 2011 neljästoista. Clásica de San Sebastián -kilpailussa hän sijoittui neljänneksi 2012.
Aiheesta muualla

Virallinen sivusto (ranskaksi)
Esittely cyclingarchives.com-sivustolla[vanhentunut linkki] (englanniksi)
Charokópeio-yliopisto

| Charokópeio-yliopisto> Χαροκόπειο Πανεπιστήμιο |
| --- | --- |
Perustettu:  1990
Tyyppi:  Julkinen
Opiskelijoita:  1 150
Sijainti:  Ateena, Attika  Kreikka
Sivusto:  www.hua.gr
Charokópeio-yliopisto (kreik. Χαροκόπειο Πανεπιστήμιο, Charokópeio Panepistímio; myös Harokopio-yliopisto) on yliopisto, joka toimii Ateenassa Kreikassa. Se on perustettu vuonna 1990.
Yliopistossa on neljä laitosta. Niissä on yhteensä 1 150 opiskelijaa.
Yliopiston päärakennus.
Laitokset

Yliopiston laitokset ovat:
Informatiikan ja telematiikan laitos
Kotitaloustieteen ja ekologian laitos
Maantieteen laitos
Ravitsemustieteen ja ravinto-opin laitos
Aiheesta muualla

Χαροκόπειο Πανεπιστήμιο - Harokopio University. Yliopiston verkkosivut. (kreikaksi) (englanniksi)
Kreikan yliopistot
| --- | --- |
Attika:   Ateenan kansallinen teknillinen korkeakoulu  Ateenan kauppakorkeakoulu  Ateenan maatalousyliopisto  Ateenan taidekorkeakoulu  Ateenan yliopisto  Charokópeio-yliopisto  Länsi-Attikan yliopisto  Panteion-yliopisto  Pireuksen yliopisto 
Epeiros:  Ioánninan yliopisto
Itä-Makedonia ja Traakia:  Traakian Demokritos-yliopisto
Jooniansaaret:  Joonian yliopisto
Keski-Makedonia:   Kreikan kansainvälinen yliopisto  Makedonian yliopisto  Thessalonikin Aristoteles-yliopisto 
Kreeta:   Kreetan yliopisto  Kreetan teknillinen yliopisto  Kreikan Välimeren yliopisto 
Länsi-Kreikka:   Kreikan avoin yliopisto  Patraksen yliopisto 
Länsi-Makedonia:  Länsi-Makedonian yliopisto
Peloponnesos:  Peloponnesoksen yliopisto
Pohjois-Egean ja Etelä-Egean saaret:  Egean yliopisto
Thessalia:  Thessalian yliopisto
Corneliu Zelea Codreanu

Codreanu vuonna 1940 julkaistussa romanialaisessa postimerkissä.
Corneliu Zelea Codrianu (13. syyskuuta 1899 Iaşi – 30. marraskuuta 1938 lähellä Bukarestia) oli romanialainen poliitikko, joka perusti Rautakaartina tunnetun äärioikeistolaisen puolueen ja toimi sen johtajana kuolemaansa asti.
Elämä

Codreanu opiskeli vuosina 1919–1922 Jassyn yliopiston oikeustieteellisessä tiedekunnassa. Hän onnistui lyhyessä ajassa käännyttämään pääosan yliopiston opiskelijoista antisemitistisen ja antidemokraattisen äärinationalismin kannalle. Codreanun kehittelemä ideologia oli yhdistelmä antisemitismiä ja antikommunismia sekä uskonnollista mystiikkaa, mikä vetosi hyvin osaan nuoresta älymystöstä. Vaikka nuorisoliikettä ei aluksi otettu vakavasti, pian myös yliopiston professorit ja ensimmäisen maailmansodan veteraanit ilmaisivat tukensa sen ”isänmaallisille päämäärille”, joskaan eivät sen väkivaltaisille toimintatavoille. Koko yleinen mielipide muuttui lyhyessä ajassa. Kun Codreanu kannattajineen alkoi suorittaa poliittisia murhia, oikeuslaitos oli haluton toimimaan heitä vastaan.
Codreanun oppi-isä oli professori Alexandru C. Cuza, jonka kanssa hän perusti vuonna 1923 Kansallisen kristillisen puolustuksen liitto (LANC) -nimisen juutalaisvastaisen puolueen. Codreanu vangittiin samana vuonna tappouhkausten esittämisestä, ja vuonna 1925 hän oli syytettynä Jassyn poliisiprefektin murhasta mutta sai vapauttavan tuomion. Codreanu erosi LANC:sta vuonna 1927 ja perusti oman puolueensa Arkkienkeli Mikaelin legioonan. Järjestö tunnettiin yleisesti ”legioonana”. Vuonna 1930 Codreanu perusti sille Rautakaarti-nimisen sotilaallisen siiven, ja Rautakaarti vakiintui sittemmin koko puolueesta käytetyksi nimitykseksi. Puolue murhasi useita johtavia poliitikkoja, kuten sen kieltämistä vuonna 1933 yrittäneen pääministeri Ion Ducan. Toisaalta myös Romanian poliisi murhasi 1920- ja 1930-luvuilla satoja Rautakaartin jäseniä.
Codreanu oli myös hyvin voimakas antikapitalisti. Hän väitti juutalaisia syyllisiksi sekä vapaaseen markkinatalouteen että kommunismiin, joita molempia hän piti internationalististen voimien manipuloimina juutalaissalaliittoina.
Vuoden 1937 parlamenttivaaleissa Rautakaarti – nyt uudelta nimeltään Kaikki isänmaalle – kohosi Romanian kolmanneksi suurimmaksi puolueeksi saadessaan 16 prosenttia äänistä. Tämän seurauksena kuningas Kaarle II kielsi sen tammikuussa 1938 ja vangitutti Codreanun huhtikuussa. Codreanu surmattiin myöhemmin samana vuonna vankilasiirron yhteydessä yhdessä 13 vankitoverinsa kanssa, virallisen selityksen mukaan heidän yrittäessään paeta. Heidät ensin kuristettiin ja sitten ammuttiin. Codreanun seuraajaksi Rautakaartin johdossa nousi Horia Sima.
Jälkimaine

Nykyaikana monet uusfasistiset ryhmät ovat osoittaneet kiinnostusta Codreanun ajatteluun ja myös Romaniasta löytyy hänen muistoaan ja poliittista perintöään vaalivia ryhmiä.[lähde? ]
Aiheesta muualla

Kuvia tai muita tiedostoja aiheesta Corneliu Zelea Codreanu Wikimedia Commonsissa
Codreanu.ro (Arkistoitu – Internet Archive)
Daskalió (Kykladit)

Daskalión saari.
| --- | --- |
Muut nimet:  Daskaleió (Δασκαλειό)
Sijainti:  36°53′15″N, 25°36′15″E, Náxos ja Pienet Kykladit Náxos, Etelä-Egean saaret Kreikka
Saariryhmä:  Koufonísia, Pienet Kykladit, Kykladit
Pinta-ala:  0,015 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Daskalió (kreik. Δασκαλιό) eli Daskaleió (Δασκαλειό) on pieni Kreikan saari, joka kuuluu Kykladien saariryhmään ja tarkemmin Pieniin Kykladeihin ja Koufonísian saariin, ja sijaitsee Kéroksen saaren länsirannikon edustalla. Saaren pinta-ala on 0,015 neliökilometriä ja se on asumaton (vuonna 2011). Hallinnollisesti Daskalió kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen.
Kéroksen länsirannikko ja Daskalión saari.
Daskalión etäisyys Kéroksesta on noin 100 metriä. Saari tunnetaan osana kykladisen kulttuurin aikaisen asutuksen arkeologista kohdetta Kávos-Daskalió, jonka toinen puoli sijaitsee Kéroksen puolella Kávoksessa. Kávoksen ja Daskalión asutus on ajoitettu varhaiselle kykladiselle kaudelle II (EC II) eli Kéros-Sýros-kulttuurin ajalle noin 2800–2200 eaa. Daskalíolla sijaitsi asutuksen linnoitettu osa, joka muodosti valkoisella kivellä päällystetyn pyramidimaisen kukkulan. Saarta on tutkittu vuodesta 1965.